Rapid îl vrea pe Louis Munteanu-Reacția conducerii Farului: "Suntem în plină competiție!"
Farul Constanța a răpus-o pe Rapid cu 2-1. Golurile campioanei României au fost marcate de Louis Munteanu.
Prestația tânărului atacant a atras atenția giuleștenilor care și-au exprimat dorința de a realiza un transfer în vara acestui an. Recția conducerii Farului nu a întârziat să apară.
"Suntem în plină competiție!"
"Nu avem nicio clauză în contractul cu Fiorentina vizavi de Louis Munteanu. Totuși, în baza relațiilor pe care le avem cu Fiorentina, vă dați seama că am avea prima opțiune la vară. Dar nu este momentul să discutăm acum despre asemenea lucruri, în plină competiție, în plin sezon.
Eu cred că orice club ce și-l dorește pe Louis Munteanu, repet, ținând cont că suntem în plină competiție, ar trebui să fie mai precaut. Oamenii clubului care l-ar dori pe Louis Munteanu ar trebui să fie mai atenți la declarații ce pot fi interpretate.
Fiind în competiție, acel jucător fiind la o adversară, nu poți să ieși public să declari asta. Chiar dacă e adevărat. Nu e fair-play! Noi, Farul, suntem în play-off cu Rapid, ar trebui ca toți oficialii și reprezentanții cluburilor să fie atenți la declarații ce pot influența situații", a fost reacția lui Gică Popescu, potrivit gsp.ro.